cyanic-selkie/wikianc huggingface dataset:
KG Young Boys
Klubbens drakter var hvite med grønn/hvit shorts.
Guillermo Ochoa
Francisco Guillermo Ochoa Magaña (født 13. juli 1985) er en meksikansk fotballspiller som spiller for den italienske klubben.
Han har tidligere spilt for AC Ajaccio, Club América og Standard Liège.
Karriere
Ochoa debuterte for Club América som 18-åring, under den nederlandske treneren Leo Beenhakker, da América spilte mot CF Monterrey i vennskapsturneringen Clausurai i 2004. Han viste fort sitt potensial og sine ferdigheter, og han tok opp kampen med daværende veterankeeper Adolfo Rios. Da sesongen 2004 startet, var det mange som spådde at Ochoa ville ta over keeperhanskene på permanent basis, da Rios hadde lagt opp. Spådommene slo feil, og den nye treneren Oscar Ruggeri tok med seg nye målvakter, blant annet den argentinske stjernekeeperen Sebastian Saja og veteranen Ricardo Martinez. Martinez' og Sajas ankomst ble et stadig voksende problem for Ochoa, som kort tid etter ble henvist til benken.
Ruggeris tid i klubben var preget av kontroversielle og mer eller mindre upopulære avgjørelser, og etter kun seks kamper i førersetet fikk han sparken. En ny trener tok over, og Guillermo Ochoa var nå for første gang fast i et lag i medvind under den nye treneren Mario Carrillo. Siden trenerskiftet har Ocho startet hver eneste kamp for América, med unntak av når han har vært skadet eller vært på landslagsoppdrag. Med Carrillo som trener vant Ochoa sin første medalje med América, da seriegullet ble tatt hjem. Ochoa har fått mye av æren for Américas utrolige seiersrekke på 28 kamper, som strakk seg over to sesonger. Guillermo Ochoa er nå frontfiguren på Nord-Amerikas versjon av EAs suksesspill FIFA 08.
Landslaget
Han ble tatt ut i s tropp til FIFA Confederations Cup 2017 i Russland.
Han ble tatt ut i s tropp til VM i fotball 2018 i Russland.
Han ble tatt ut i s tropp til VM i fotball 2022 i Qatar.
Pierre Marie Heude
Pierre Marie Heude (født 25. juni 1836 i Fougères i Bretagne i Frankrike, død 3. januar 1902 i Zikawei i Shanghai i Kina) var fransk jesuitt som var misjonær i Kina. Han gjorde seg bemerket som concholog.
Han ble medlem av jesuittordenen i 1856, og ble presteviet i 1867. Året etter ble han sendt som misjonær til Kina. Han grunnla det store etnografiske museet i Zikawei i Shanghai. Han samlet og beskrev specimen i Kina mot slutten av 1800-tallet, og forfattet verket Conchyliologie fluviatile de la province de Nanking (et la Chine Centrale).
Northampton
Tradisjonelt har Northampton vært et sentrum for produksjon av sko og andre lærvarer. Det er lite igjen av dette, bortsett fra bygningene som kan sees langs bakgatene; små skofabrikker med arbeiderboliger ved siden av. Det er nå distribusjon og finans som er viktigste næringsveier. Blant selskaper som har store anlegg i byen finner man Barclaycard, Panasonic, Travis Perkins, Coca-Cola, Schweppes Beverages Ltd og Carlsberg.
Befolkningstallet økte kraftig etter 1960-årene, for det mest på grunn av planlagt ekspansjon styrt av Commission for New Towns. Faktorer som spiller inn er god jernbaneforbindelse til London, samt at motorveien M1 som også går mot London går rett ved. Både med bil og tog er det omkring halvannen times reisevei til hovedstaden. Boligprisene har også spilt inn, ettersom de lå betraktelig lavere enn i London, og fortsatt holder seg noe lavere.
Dyfjorden
Dyfjorden er navnet på to fjorder i Norge:
Northampton
Historie
Det er gjort funn fra jernalderen i Northamptonområdet. Man mener at en landsby ble grunnlagt der en gang på 600-tallet. Innen 700-tallet hadde stedet blitt et administrasjonssenter for Mercia. Den pre-normanniske byen var nokså liten, og var kjent som Hamtun.
På 1000-tallet økte byens betydning da normannerne bygde bymur og en stor festning. Linjen muren fulgte er bevart i gatenettet (Bridge Street, The Drapery, Bearward Street og Scarletwell Lane). Byen vokste raskt. I Domesday Book (1086) er det registrert omkring 1500 innbyggere fordelt på 300 hus.
Rikard Løvehjerte gav byens dens første charter i 1189. I 1215 ble William Tilly godkjent som byens første borgermester av Johan uten land. Han beordret også at det skulle oppnevnes et råd bestående av «…tolv av de bedre og mer diskrete» borgerne for å assistere Tilly.
Northampton hadde en av Englands største jødiske befolkninger i det 13. århundre. De var særlig konsentrert rundt Gold Street. I 1277 ble 300 jøder henrettet, angivelig for å ha klippet mynt, og resten ble fordrevet.
Et universitet ble opprettet i byen i 1261, av akademikere som hadde flyktet fra University of Cambridge. Det gikk bra en tid, men i 1265 ble det oppløst av Henrik III fordi det utgjorde en trussel mot University of Oxford.
Det første slaget ved Northampton fant sted ved Northampton Castle i 1264. Henrik IIIs styrker seiret da over Simon de Montfort. I 1460 stod det andre slaget ved Northampton ved Delapre Abbey. Dette var et avgjørende slag under rosekrigene, og Henrik VI ble etter slaget tatt til fange av yorkistene i byen.
I mai 1328 ble Northamptontraktaten signert. Edvard III av England anerkjente med det Robert the Bruce som konge av Skottland, og Roberts sønn ble forlovet med kongens søster Joanna.
Det er bevart en rekke tunneler fra middelalderen i byens sentrum.
Under borgerkrigen støttet Northampton parlamentarianerne. På grunn av dette ble bymurene og slottet senere revet av Karl II som straff. Jernbanestasjonen står der slottet var, og ble på grunn av det tidligere kalt Northampton Castle stasjon.
På 1800-tallet skjøt veksten igjen fart, først på grunn av Grand Union Canal som nådde byen i 1815, og senere jernbanen. Den første jernbanelinjen, åpnet i 1845, var en gren fra hovedlinjen mellom London og Birmingham, som gikk mellom Blisworth og Peterborough via Northampton. Deretter kom en linje til Market Harborough i 1859 og en til Bedford i 1872. På slutten av 1870-årene ble Northampton Loop anlagt; dette er en sløyfe i West Coast Main Line som går inn til Northampton.
Etter 1850 begynte byen å vokse utover området som lå innenfor de gamle bymurene. I 1800 var det omkring 7000 innbyggere, og hundre år senere hadde tallet vokst til omkring 87 000. Byen fikk i denne perioden et rykte for politisk radikalisme, spesielt fordi den radikale Charles Bradlaugh ble valgt som parlamentsmedlem for byen flere ganger.
Etter 1900 var veksten lavere, særlig på grunn av stagnasjon i skoindustrien. Det gikk sent å tiltrekke annen industri for å erstatte de nedlagte fabrikkene.
Laos’ visepresident
Laos' visepresident er det nest høyeste politiske embetet i landet etter presidenten. Embetet som visepresident ble innstiftet gjennom forfatningen av 1991. Den første visepresidenten tiltrådte i 1996.
Northampton
Historie
I mellomkrigstiden var det boligmangel i Northampton, og flere nye boligområder ble opprettet. Distriktsgrensen ble utvidet i 1900, og igjen i 1932. Innen 1961 hadde befolkningstallet nådd 100 000, og i 1971 130 000. I 1968 ble Northampton definert som en New Town; i motsetning til de planlagte byene som ble grunnlagt på denne tiden var Northampton en gammel by, men problematikken i forhold til å ta av befolkningsoverskudd i andre områder var den samme som for de planlagte byene. Northampton Development Corporation ønsket å doble byens størrelse, med 230 000 innbyggere i 1981. Veksten var langt lavere, med 156 000 innbyggere i 1981 som fasit, men man fikk i de 20 årene prosjektet pågikk bygget 20 000 nye boliger, og befolkningstallet vokste med 40 000.
Laos’ visepresident
Funksjon og valg
Statens president kan ha en visepresident som assistent til å opptre på vegne av seg under sitt fravær. Statens visepresident blir valgt av Nasjonalforsamlingen med stemmene til mer enn ½ av det totale antallet medlemmer som er nærværende under møtet. Nasjonalforsamlingen velger og fjerner statens president og visepresident etter anbefaling av Nasjonalforsamlingens stående komité.
Arnfinn Clementsen
Arnfinn Clementsen (født 25. august 1953 i Skotselv) er pastor, leder, politiker og rådgiver. Clementsen er innen kristen-Norge kanskje mest kjent for sitt samfunnsengasjement for at kristne å ta større medansvar i samfunnet. Han var drivkraften for etableringen av Karismakirken i Stavanger hvor han var hovedpastor i nesten 30 år og i mange år leder for TV Karisma. Clementsen har skrevet en rekke bøker og holdt mange kampanjer og lederseminarer i Norge og utlandet. Høsten 2014 kom hans selvbiografi, "Tøffe tider" (Hermon Forlag), åpenhjertig og rett på sak, hvor han følger sitt liv parallelt med 40 års karismatisk historie i vårt land.
Northampton
Historie
Grensene ble igjen endret i 1974, da nye områder ble lagt til i forbindelse med reformen av lokalstyret i England.
Ved årtusenskiftet søkte Northampton om status som city. Det ble ikke innvilget, og slik status ble for Midlands i stedet gitt til Wolverhampton.
Arnfinn Clementsen
Arnfinn Clementsen giftet seg i 1978 med Liss-Bente Clementsen. Hun var også hans nære medarbeider og medpastor i Karismakirken.
Unge år
Arnfinn Clementsen vokste opp i Skotselv i Øvre Eiker kommune, og ble som femtenåring, døpt og tillagt pinsemenigheten i Skotselv. Som attenåring begynte Clementsen som evangelist og predikant. Siviltjenesten ble avtjent i Hokksund pinsemenighet.
Northampton
Historie
Universitetet i Northampton fikk full universitetsstatus i 2005.
Ifølge en kontroversiell rapport er den Englands tredje verste by, etter Leeds og Bradford, i forhold til kriminalitet der skytevåpen blir brukt.
Arnfinn Clementsen
Unge år
Han begynte i fulltidstjeneste som evangelist og bibellærer (predikant) i 1975 og virket i forskjellige kristne sammenhenger til 1978. Mellom 1978 og 1980 var Clementsen pastor i en misjonsmenighet i Nordjylland i Danmark. Fra 1980 til 1981 var han en periode fast predikant i Tabernaklet Skien.
Northampton
Idrett
Northampton Town FC, kalt The Cobblers («Skomakerne»), spiller i Football League One. Deres hjemmebane er Sixfields Stadium.
Rugbyklubben Northampton Saints spiller i Guinness Premiership, med hjemmebane på Frankkin's Gardens.
Arnfinn Clementsen
Karisma Senter
Høsten 1981 flyttet familien Clementsen til Stavanger og han ble pastor i pinsemenigheten Zion. Det er fra tiden som pastor i Stavanger at Clementsen evner som forkynner og leder ble kjent i Norge.
Han omstrukturerte menigheten. En stor gruppe av menigheten, med pastor Clementsen, ønsket en forandret virksomhet og menighetsstruktur.
Flogging Molly
Flogging Molly er et irsk-amerikansk punkband («keltisk punk») som kom sammen i Los Angeles, USA. De er for øyeblikket signert av platekompaniet SideOneDummy Records.
Arnfinn Clementsen
Karisma Senter
I 1988 ble menighetens statutter endret og navn på «den nye menigheten» ble Karisma Senter, samtidig stod et nytt, stort og praktisk menighetsbygg ferdig. Foruten menigheten drives det grunnskole, bibelskole, lokalradio og nær-TV.
Flogging Molly
Bakgrunn
I et intervju med magasinet Kerrang! avslørte vokalist Dave King at bandets navn stammer fra den irske puben Molly Malone's i Los Angeles. -"Vi pleide å spille der hver mandag kveld, og det føltes som om vi "pisket en død hest" ("flogging a dead horse"), og kalte bandet for Flogging Molly". Bandet begynte med bare Dave King og Bridget Regan som tok strøjobber på irske utesteder. De rekrutterte flere medlemmer frem til besetningen besto av et ensemble på syv personer, slik situasjonen er i dag. De ble signert hos SideOneDummy Records etter en konsertjobb hvor platekompaniets eiere hadde blitt forbløffet over bandets intensitet på scenen.
Musikken deres er tungt påvirket av band som The Pogues, Johnny Cash og The Dubliners og har mange referanser til religion, kjærlighet og festing. De varierer fra punkrock, som "piratlåtene", "Salty Dog", "Drunken Lullabies", og "Seven Deadly sins", eller de utfordrende "What's Left of the Flag", og "Rebels of the Sacred Heart" til de mer melankolske som "Far Away Boys", "The Son Never Shines (On Closed Doors)", eller "Death Valley Queen". De drivende kreftene bak musikken tenderer til å være Kings særegne stemme og Regans maniske fiolinspill. Før Flogging Molly ble til, var King vokalist for bandet Fastway, et åtti-/nittitallsband i heavy metal-genren, som også besto av Motörhead-gitarist Eddie Clarke.
Northampton
Kommunikasjon
Northampton ligger ved kryss 15, 15a og 16 på motorveien M1. Hovedveiene A45 og A43 går gjennom byen, mens A14 ligger litt nord for Northampton.
Northampton stasjon ligger på Northampton Loop, en del av West Coast Main Line. Det er regelmessige tog til London og Birmingham, kjørt av Silverlink (London) og Central Trains (Birmingham). Virgin Trains stopper noen få ganger daglig med intercitytog mellom London og Nord-England.
Flogging Molly
Bakgrunn
Bandets medlemmer er George Schwindt, Bridget Regan, Matt Hensley, Bob Schmidt, Dennis Casey, Nathen Maxwell og Dave King. Flogging Molly har sluppet fem albumer, Float, Swagger, Drunken Lullabies, Within a Mile of Home, og Whiskey on a Sunday. I tillegg har de et konsertalbum kalt Alive Behind the Green Door. De har turnert på Warped Tour og Larry Kirwans American Fléadh Festival. De har også bidratt på Rock Against Bush-prosjektet. I tillegg har de turnert mye med New York-bandet Gogol Bordello, som er kjent for sin sigøyneraktige punk.
Northampton
Kommunikasjon
Nærmeste flyplass er Sywell Aerodrome; de nærmeste med regulær passasjertrafikk er Birmingham International Airport og London Luton Airport.
Severdigheter
Northamptons eldste bevarte bygning er kirken The Holy Sepulchre, som også er en av de største og best bevarte rundkirkene i England. Den ble bygget i 1100 av Simon de Senlis, 1. jarl av Northampton, som nettopp hadde kommet hjem fra første korstog. Kirken er basert på Gravkirken i Jerusalem.
Guildhall ble bygget i 1860-årene i viktoriansk gotisk stil. Den ble utvidet i 1990-årene. Hallen står der det gamle rådhuset engang stod.
Derngate 78 har interiør designet av Charles Rennie Mackintosh. Dette er hans eneste større arbeid utenfor Skottland. Huset er åpent for publikum etter avtale.
Express Lift Tower er et 127,45 meter høyt tårn bygget for testing av heiser i 1978. Selskapet Express Lift ble tatt over av Otis i 1997, og tårnet har siden ikke vært i bruk. Dets fremtid er usikker, men det er et sterkt lokalt ønske om å bevare det.
Fanyang
Fanyang ble grunnlagt i De stridende staters tid av staten Yan, som gjorde den til sin hovedstad. Etter at Yan var blitt erobret av Qin ble byen hovedstad for dens provins ved navn Guangyang 廣陽郡. Under Han-dynastiet ble byen hovedstad for provinsen Yuyang 漁陽郡.
Northampton
Severdigheter
Av Northampton Castle er bare en gjenoppbygget bakport bevart. Slottet var i lang tid et av de viktigste i landet, og parlamentet var samlet der en rekke ganger. Thomas Becket var fengslet der, men klarte å rømme. Slottet ble revet etter borgerkrigen.
Fanyang
Byen er også omtalt i Beretningen om de tre kongedømmer.
Flogging Molly
Medlemmer
Flogging Molly består av:
Fanyang
Under Jin- og Tang-dynastiene var Fanyang en viktig garnisonsby og et stort handelssenter. An Lushan innledet opprør i Fanyang, og etter at han hadde utropt seg selv til keiser gjorde han Fanyang til sin hovedstad.
Arnfinn Clementsen
Et forandret Norge
Arnfinn Clementsen er samfunnsengasjert og ønsker at kristne skal ta mer ansvar for Norge. Derfor har han tatt intiviativ til flere nasjonale og internasjonale bønneaksjoner.
I 1995 reiste Clementsen rundt i alle norske fylker og besøkte 35 byer, med sin Norgeskampanje – Et forandret Norge. Kampanjen hensikt var å inspirere til bønn og økt samfunnsansvar. Samtidig hadde han med seg sin bok Norge tilbake til Gud., den ble spredt i 70 000 eksemplar under kampanjen. Kampanjen fikk ikke bare ringvirkninger i Norge, men lignende kampanjer har blitt holdt også i utlandet.
I 1997 og 2001 tok Clementsen, sammen med en rekke kristenledere, initiativet til landsomfattende bønnaksjoner foran stortingsvalgene. I 2003, under kommune- og fylkestingsvalget, tok Clementsen igjen initiativet til en lignende bønneaksjon.
En del av menigheten Karisma Senters misjonsarbeid er å holde kampanjer, pastor- og lederseminarer i utlandet. Seminaret, Turn your nation to God, har blitt holdt i Russland, Hviterussland, Romania, India, Estland, Serbia, Kasakhstan, Uganda. Clementsens bok Turn your nation to God er en internasjonal versjon av Norge tilbake til Gud og den er blitt utgitt på de nasjonale språk i forbindelse med seminarene.
Bibliografi
Arnfinn Clementsen har skrevet flere bøker og bidratt med artikler i mange tidsskrift. Særlig kristen vekkelse og menighetsbygging har vært tema i Clementsens bøker. Her er de mest kjente titlene:
Northampton
Severdigheter
Delapre Abbey var et nonnekloster for benediktinere av Cluny. Etter nedleggelsen ved reformasjonen har det vært privatbolig og grevskapets arkiv. Andre slag ved Northampton stod ved klosteret.
From Norway to Nashville
From Norway to Nashville er et musikkalbum med Tom Bråthen, utgitt i 2000.
Ketil Kern
Ketil Kern (født 18. februar 1954) er en norsk kortfilm-og dokumentarfilmskaper. Han jobber i dag som fotograf i NRK Dagsrevyen, og debuterte som forfatter i mars 2013 med den selvbiografiske boka Hva har du med Hitler å gjøre, pappa?. Boken handler om hans forhold til farfaren Eberhard Günther Kern, som hadde oversatt Hitlers Mein Kampf til norsk.
Tidligere var Kern filmprodusent og rockemusiker. Han har blant annet produsert for Fakta på lørdag, Puck, Kunst nå og Agenda i NRK og for Dokument2 i TV 2. Han har mottatt filmbransjens rekrutteringsstipend og 3-årig arbeidsstipend fra staten. Fra 1979 til 1981 spilte han trommer i The Aller Værste!. Før dette hadde han spilt i Johnny Banan Band. Han spilte også trommer på utgivelsen Stilleben med gruppen av samme navn i 1982.
Coma (2020)
Coma (originaltittel: Кома) er en russisk film fra 2020, regissert av Nikita Argunov.
Ketil Kern
Filmografi (ufullstendig)
Regi:
Coma (2020)
Handling
Etter en mystisk ulykke dukker en ung arkitekt opp i en veldig merkelig og annerledes verden. Han må snarest mulig finne ut hvordan dette samfunnet og dets lover egentlig fungerer, samtidig som hun må slåss for livet. Samtidig fortsetter han å lete etter en utgang til den virkelige verden, hvor han hører hjemme.
Norgesmesterskapet i skiskyting 1960
Norgesmesterskapet i skiskyting 1960 ble arrangert i Sørkedalen i Oslo 24. januar.
Eneste øvelse var 20 km normaldistanse for menn.
Barneraneren
Barneraneren er en norsk dokumentarfilm fra 2016 regissert av Jon Haukeland. Filmen følger tre ungdommer fra Groruddalen i Oslo som blir stilt for retten for å ha truet og ranet barn. En av dem, 15 år gamle Noah, velger å flytte til Bærum hvor faren bor når han får tilbud om å slippe fengselsstraff dersom han forlater miljøet i Groruddalen og godtar oppfølging i regi av konfliktrådet.
Filmen ble kåret til beste norske dokumentar under Bergen internasjonale filmfestival i 2016. Under Kanonprisen 2016 vant den prisen for beste klipp ved og var i tillegg nominert i klassen beste regi ved Haugeland. Stengård ble også nominert til Amandaprisen 2017 i klassen beste klipp.
Spiez
Spiez er et tettsted i distriktet Niedersimmental i kantonen Bern i Sveits. Stedet ligger ved Thunersjøen, omtrent midt i mellom Thun og Interlaken.
Spiez er et jernbaneknutepunkt, og ligger på Lötschberglinjen som knytter sammen det nordlige og sydlige Sveits.
Turisme er en viktig inntektskilde for Spiez. Hovedattraksjonen på stedet er slottet med den tilhørende parken og den tidligromantiske slottskirken. Spiez huser også Hotel Belvédère, som er kjent i Tyskland som stedet Tysklands herrelandslag i fotball bodde under VM i fotball 1954. Dette mesterskapet endte i en overraskende tysk seier, og «ånden fra Spiez» regnes som en viktig faktor i triumfen.
Elisabeth Botterli
Elisabeth Andersen Botterli (født 1971) er norsk manus- og tekstforfatter som har skrevet tekst for en rekke norske TV-programmer, blant annet humorprogrammet Nytt på nytt.
Botterli har vært med i Nytt på nytt siden 1999 som tekstforfatter og tekstredaktør, og er en av fire grunnleggere av innholdsproduksjonsselskapet Forfatterne bak. Hun har også bidratt med tekst til radioprogrammet Hallo i uken.
Sammen med Knut Nærum og Peder Udnæs har hun utgitt bøkene Madonna-gåten (2005) og Løsningen på Madonna-gåten (2006). Begge bøkene er skrevet som en humoristisk parodi på den verdenskjente boka Da Vinci-koden.
Teluguer
Teluguer er dravider som hovedsakelig holder til i delstaten Andhra Pradesh. Det finnes også teluguer i Goa, Maharashtra, Karnataka, Kerala og Tamil Nadu, i tillegg til i Nord-Amerika, Europa og andre sørasiatiske land. Morsmålet deres er telugu. Teluguene er hovedsakelig hinduer, men også buddhister, kristne, jainister og muslimer.
Ischnotes
Ischnotes er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, svært lange og tynne, brune trebukker. Det rørformede pronotum er flere ganger så langt som bredt. Antennene er tynne og rundt to tredjedeler så lange som kroppen, hodet nokså lite. Dekkvingene er smale og parallellsidige, beina ganske korte.
Utbredelse
Slekten er utbredt i Australia.
Marijampolė fylke
Marijampolė fylke er ett av ti fylker i Litauen. Det ligger sør i landet i det historiske landskapet Suvalkia. Fylket har 154,097 innbyggere (2014).
I vest grenser Marijampolė fylke til Russlands Kaliningrad oblast, i sørvest til Polens Suvalki-region, i sørøst til Alytus fylke, i øst til Kaunas fylke og i nord til Taurage fylke.
I byen Vistytis i sørvest fikk Litauen i 2004 overtatt et lite stykke land fra Russland, ved at husene til tre litauiske familier ble overført fra Russland til Litauen. Samtidig inngikk Litauen en leieavtale med Russland på ca. 40% av Vistytis-sjøen. Tidligere gikk grensen langs ved den østlige bredden av innsjøen.
I Sakai kommune har norske forretningsmenn bygd opp en stor bondegård, som er den største av sitt slag i Litauen.
Marijampole-området er kjent for sine litauiske dialekter; den i Vilkaviskis er den mest rene og som utgjør standard-litauisk, mens den i nabobyen Marijampole kjennetegnes ved at vokalen a byttes ut med en e-lyd, for eksempel uttales navnet Marijampole nærmest som «merijempole».
SXM
SXM kan referere til:
Beleiringstårn
Beleiringstårn var et mobilt tårn som ble bygget allerede i antikken for å komme over høye festningsmurer, bygget for å beskytte angriperne og stigene mens den ble skjøvet mot murene til en festning. Tårnet var ofte rektangulært med fire hjul og med en høyde som tilsvarte høyden på festningsmurene eller noen ganger høyere for at bueskyttere på toppen kunne skyte inn i festningen, og dermed gi beleiringstårnet ekstra beskyttelse.
Helepolis, det beleiringstårnet som Demetrius rundt år 305 f.Kr lot bygge for å angripe Rhodos med, var av en spesielt høy type.
Beleiringstårn ble bygget allerede i antikken i både den fjerne Østen som i Europa. På grunn av sin størrelse ble de bygget på stedet mens beleiring pågikk. Ettersom det var tidkrevende å bygge ble de stort sett bygget hvis man ikke med stiger kunne komme seg over festningsverkene eller å rive eller hogge seg igjennom festningsverkene.
Beleiringstårnene kunne romme riddere eller armbrøstskyttere. På grunn av tårnenes størrelse ble de ofte det første målet til forsvarernes kanoner eller andre prosjektiler.
Beleiringstårn kunne også bli benyttet til å frakte tropper. Når beleiringstårnet var nær festningsmuren ble en vegg senket ned som fungerte som en bro fra tårnet og over mot befestningsmuren som soldatene kunne gå over på og således komme seg inn i festningen.
Vøyenbrua
Vøyenbrua er ei bru over Akerselva på Sagene i Oslo. Brua ble oppført i 1950 og er således ei av de nyeste bruene over Akerselva. Den knytter sammen Marcus Thranes gate og Griffenfeldts gate, som begge inngår i Ring 2 i Oslo.
Før Vøyenbrua ble bygget, var det ei lita gangbru noen meter lenger ned. Den har navnet etter gården Vøyen som lå på vestsiden av elva her. Navnet Vøyen kommer fra norrønt vað - vín, som betyr «gressletta ved vadestedet», noe som har sin bakgrunn i at dette er et grunt område av Akerselva, hvor det før i tiden var lett for folk å komme seg over.
Palestine Exploration Fund
Palestine Exploration Fund er en vitenskapelig organisasjon for utforskning av Levanten.
Der Palestine Exploration Fund (PEF) ble grunnlagt i 1865 av britiske bibelarkeologer (blant andre George Grove). Formålet var utforskning av Palestinas og hele Levantens arkeologi, historie, kultur, topografi og geologi. På PEFs oppdrag ble det fra og med 1867 sendt kartografiske og ekspedisjoner til Palestina. Etter oppdrag av fondet reiste dermed folk som Horatio Herbert Kitchener, Charles Warren, Leonard Woolley, William Flinders Petrie, Edward Henry Palmer, Claude Reignier Conder og T. E. Lawrence rundt i Midtøsten. Palestine Exploration Fund på denne måten svært viktig for forskningen i området.
Den senere krigsminister Kitchener utgav sine funn om landets topografi, flora og fauna i det åttebinds verket The Survey of Western Palestine Including a Survey of Eastern Palestine.
Ekspedisjoner:
I de tidligstå årene var det fremfor alt offiserer fra British Army som hadde ansvar for ekspedisjonene. Ekspedisjonen i 1913, i det nordlige Sinai, tjente også som informasjonsinnhenting for den britiske etterretningstjeneste. I januar 1914 tilsluttet T.E. Lawrence («Lawrence av Arabia») seg denne ekspedisjonen. Expedition an.
Sentralbadet (Trondheim)
Sentralbadet er en tidligere svømmehall i Midtbyen i Trondheim som hadde tilhold i kommunens administrasjonsbygning i Prinsens gate 61. Svømmehallen var i bruk i perioden 1959 og frem til 2001, da Pirbadet ble åpnet.
Historie
Spørsmålet om å bygge et sentralbad i Trondheim var på dagsorden allerede før krigen. Svømmehallen ble vedtatt utbygd av bystyret i 1954 som en del av Trondheim kommunes administrasjonsbygning og utførende arkitekt var Roar Tønseth. Bygningen stod ferdig i 1959 og regnskapet fra 1960 viste en total byggekostnad på ni millioner kroner. Bygningen ble oppført i syv etasjer på grunnen til flere sanerte tregårder langs Prinsens gate, Gjetveita og Skradikveita. Utbyggingen gjorde at Skradikveita forsvant helt.
Svømmehallen bestod av et saltvannbasseng på 35 x 12,5 meter. Anlegget bestod ellers av stupetårn, badstue og garderobeanlegg. Svømmehallen ble lagt ned i 2001 ved åpningen av Pirbadet og i 2005 var hele bygningen bygget om til 106 leiligheter underlagt Sentralbadet borettslag. Parkeringshuset Sentralbadet P-hus har også tilhold i bygningen med 250 parkeringsplasser.
Torjusdøtrene
Torjusdøtrene er en folkevise av det slaget som kalles ballader. Det er en legendeballade og i TSB-katalogen typologiseres den som TSB B21. Sophus Bugge har dokumetert seks varianter av visa i øvre Telemark. Visa er også kjent i Danmark og Sverige. Det er ikke kjent melodier til de norske variantene, men i Sverige er flere melodier bevart.
Innhold
En, eller tre, jenter møter røvere på veg til kirken. Da hun ikke vil ligge med dem, dreper de henne. På stedet hvor hun ble drept, brenner det høye vokslys.
I svenske versjoner tar røverne klærne til jenta med seg til nærmeste gård og vil selge dem. Jentas far kjenner klærne igjen og dreper røverne. Etterpå forstår han at røverne var hans egne sønner som hadde vært borte lenge. Han begår selvmord eller bygger en kirke.
Ingmar Bergman brukte denne balladen som grunnlag for den prisbelønte filmen Jungfrukällan fra 1960.
Derek Newark
Derek Newark (født 8. juni 1933 i Great Yarmouth i Norfolk i England, død 11. august 1998 i England) var en skuespiller.
Han hadde mange roller i filmer og TV-produksjoner, inkludert Baronen (1967), Doctor Who (1963 og 1970), The Avengers (tre episoder i 1960-årene), Z Cars (seks episoder mellom 1969 og 1972), Barlow Large som detektiv Tucker (1974–1975) og mange andre, mindre roller. Newark spilte også Spooner, et tidligere medlem av Red Devil (Storbritannias elitefallskjermsoldater), i serien Rising Damp.
Liste over fylkestingsrepresentanter i Finnmark
Liste over fylkestingsrepresentanter i Finnmark i perioden 2007 - 2011.
Semomesia
Semomesia er en slekt av dagsommerfugler som tilhører familien Riodinidae.
Utseende
Nokså små sommerfugler. De ligner mye på artene i den store, nært beslektede gruppen Mesosemia. Hannenes vinger er på oversiden for det meste metallskimrende blå, med en stor, svart øyeflekk på forvingen og svarte tverrstriper i den ytre delen. Også undersiden er gjerne metallisk blå eller blågrønn. Hunnene er brune med et hvitt tverrbånd.
Levevis
Disse sommerfuglene lever i skog, særlig tropisk regnskog. Larvene lever på planter i maurefamilien (Rubiaceae).
Vingleia fyr
Vingleia fyr er et fyr på Skarvflesan like nord for Mausund i Frøya kommune, Trøndelag. Navnet er trolig avledet av begrepet «leia som er utsatt for vind».
Fyrstasjonen ble opprettet i 1921, og er en del av fyrkjeden i øyrekka utenfor Frøya, med Sletringen i sør, deretter Sula fyr,Vingleia fyr, Finnvær fyr og lengst i nord Halten fyr.
Semomesia
Utbredelse
Slekten er utbredt i Mellom- og Sør-Amerika, unntatt de sørligste delen.
Vingleia fyr
Fyret ble automatisert og avbemannet i 1985, og det leies i dag ut som overnattingsplass i sommerhalvåret.
Semomesia
Systematisk inndeling
Navnet er fremkommet ved å stokke om på bokstavene i slektsnavnet Mesosemia.
Vingleia fyr
Vingleia fyr inngår i fyrløypa Fyr til fyr i Fosen, etablert av Norsk Fyrhistorisk Forening i Kulturminneåret 2009.
Among the Monster Flowers Again
Among the Monster Flowers Again er et musikkalbum med Seid, utgitt i 2002. Dette er bandets debutalbum.
Jussávađđa
Jussávađđa (nordsamisk) er et fjell i Tana kommune i Finnmark. Det ligger rundt 8 kilometer øst for Polmak. Fjellet er en del av vannskillet mellom Tanavassdraget i vest og Vesterelva, som drenerer til Varangerfjorden, i øst. Det har en høyde på 320 meter over havet.
Ljod 2
Ljod 2 (originaltittel: Лёд 2) er en russisk film fra 2020, regissert av Zjora Kryzjovnikov.
Handling
Hva skjer i eventyret etter bryllupet mellom prinsen og prinsessen? Kunstløperen Nadja Lapsjina og hockey-spilleren Sasja Gorin gifter seg, og mer enn noe annet drømmer de om å snart få barn sammen.
Riktignok kommer prisen de må betale for denne drømmen, til å være ufattelig høy - og etter slike omveltninger virker det umulig å regne med en lykkelig slutt.
Tsjekkias riksvåpen
Tsjekkias riksvåpen er kvadrert og viser våpnene til den bøhmiske krones land. Kjernelandet Bøhmens våpen, i rødt en hvit løve med dobbel hale, forekommer to ganger, i 1. og 4. felt. I 2. felt er Mährens våpen, i blått en hvit-rød-rutete ørn. I 3. felt er Schlesiens våpen (en liten del av Schlesien kjent som Østerriksk Schlesien forble del av det habsburgske riket etter Den første schlesiske krig og er nå del av Tsjekkia).
Tsjekkias våpen oppstod i 1993 da Den tsjekkiske republikk ble dannet.
Georgia O’Keeffe
Georgia O'Keeffe (født 15. november 1887, død 6. mars 1986) var en amerikansk kunstmaler, anerkjent som en av 1900-tallets største amerikanske malere innen den modernistiske tradisjonen. Hun var elev av Arthur Wesley Dow og var gift med fotografen Alfred Stieglitz.
O'Keeffe er kjent for sine abstrakte malerier av blomster, dyrebein og landskap. Av mange er hun betraktet som den første amerikanske kunstner som arbeidet uten innflytelse fra den europeiske malertradisjon, og slikt skapte et eget amerikansk billeduttrykk.
I 1993 ble hun innvotert i National Women's Hall of Fame.
Kystringbuk
Kystringbuk (Liparis montagui) er en fiskeart som tilhører ringbukene. Den er vanlig langs hele norskekysten, men går ikke så langt inn i fjordene som slektningen vanlig ringbuk.
Den har en rumpetrollaktig kropp og kan bli 10–12 cm lang. Fargen varierer mye, og den kan være brun, rød eller gul. Noen individer har mørke striper og flekker. Kystringbuk kan skilles fra slektningen vanlig ringbuk på at rygg- og gattfinnen ikke henger sammen med halefinnen. Sugeskiva er bare litt større enn øyets diameter.
Kystringbuk lever for det meste i algeregionen på grunt vann. Når den ikke svømmer rundt, fester den seg til bunnen med sugeskiva samtidig som halen legges inn mot kroppen. Den eter alger, smådyr, maneter og fiskeyngel.
Utbredelsen omfatter nordøstre del av Atlanterhavet fra Den engelske kanal, De britiske øyer, Færøyene og Island til sørvestre deler av Barentshavet. Den er vanlig i Nordsjøen og Kattegat, men lever ikke i Østersjøen.
Kanonene på Navarone
Handling
Hovedpersonen Keith Mallory har fått innvilget en søknad om permisjon fra sitt oppdrag på Kreta. Når han kommer til Kairo, viser det seg at han ikke skal få perm. Han skal derimot på et nytt og mye mer farlig oppdrag. Nazistene har en festning på øya Navarone i Egeerhavet. Denne festningen er uinntakelig, og de har prøvd alle muligheter, bortsett fra én. Mallory får med seg fire menn. På vei til Navarone i en gammel holk av en båt, blir de stoppet av en tysk vaktbåt. Den tyske båten blir senket og de kommer seg etterhvert til Navarone. Der må de klatre opp den sørlige fjellveggen som er 120 meter høy. Bare Keith Mallory og Andy Stevens har klatreerfaring. Stevens blir utsatt for en ulykke, får koldbrann og dør etterhvert.
Når de kommer til landsbyen Margaritha blir de tatt til fange av nazister og klarer så vidt å unnslippe. Gruppen får hjelp av to av innbyggerne i landsbyen, Louki og hans venn Panayis. Det viser seg imidlertid at Panayis er en forræder, og Miller dreper ham. Gruppen når til sist frem til Navarone og får ødelagt kanonene.
I 1968 ga MacLean ut Styrke 10 fra Navarone (Force 10 From Navarone) som er en form for oppfølger til boken (eller filmen).
Tittelen
I starten av boken får leserne følgende forklaring på hvor «Navarone» ligger, og en indikasjon på hvorfor stedet er sentralt i romanen:"«Navarone! Så det er derfor de har hentet meg hit, tenkte Mallory. Navarone! Han kjente stedet, eller rettere, kjente til det. Navarone var kjent av alle som hadde tjenestegjort i østre del av Middelhavet; en dyster, uinntagelig jernfestning utenfor kysten av Tyrkia, kraftig forsvart av en blandet garnison av tyskere og italienere, en av de få øyene i Egeerhavet som de allierte ikke hadde klart å ta tilbake i løpet av krigen ...»"
Filmatisering
Boka ble filmatisert med Gregory Peck, David Niven og Anthony Quinn i hovedrollene; filmen hadde premiere i 1961.
Blackjack
Blackjack (eller tjue-ett) er et kortspill, vanligvis forbundet med kasino.
Spillet har vært kjent i flere varianter og under forskjellige navn i lang tid og omtales blant annet av Miguel de Cervantes (1547–1616). Det ble opprinnelig omtalt som «21», slik som «Vingt-et-Un» på fransk, men «Blackjack» ble etter hvert brukt og tok mer eller mindre over. Navnet kom da de første kasinoene i delstaten Nevada begynte å ta i bruk spillet. Grunnen til dette var at mange franskmenn flyttet til Amerika tidlig på 1900-tallet. Andre navn på spillet er «Van John» og «Pontoon».
Regler
Reglene i Blackjack er enkle, noe som er mye av grunnen til at spillet har blitt svært populært. Reglene kan likevel variere fra kasino til kasino, eller mellom forskjellige varianter. De grunnleggende reglene er likevel som regel de samme.
Målet med spillet er å få 21, eller nærmere denne poengsummen enn dealeren. Både spiller og dealer vil få to kort hver. Spilleren vil derimot kun se det ene kortet til dealeren, mens det andre kortet vil ligge vendt ned mot bordet. Heretter vil spilleren måtte velge om han skal ha flere kort, eller «stå» med kortene han allerede har. Dealeren må alltid stå på 17, noe som betyr at hvis han havner på 17 eller over, vil han ikke kunne trekke flere kort. Naturlig blackjack (spilleren trekker et ess og et ti-verdi kort) betaler tre til to, noe som betyr at en $ 100 innsats returnerer $ 150. Alle andre spill betaler en til en. Hvis spillerens kort overgår 21 eller har mindre verdi enn dealerens kort, taper han, og hvis spilleren og dealeren ender likt, er det et push (ingen av partene vinner).
Kortenes verdi
Kortenes verdi i blackjack er som følger:
Ulike varianter
Det er flere ulike varianter av blackjack, slik som Vegas Strip, Single Deck, Blackjack Switch og europeisk blackjack.
Vegas Strip
Vegas Strip er en av de mest populære variantene av Vegas Blackjack, på grunn av liten fordel til huset – på 0,34 %. Det spilles i hovedsak slik som i klassisk blackjack, men med fire kortstokker i stedet for to. Dealeren stopper på «soft 17».
Svensk Blackjack
Svensk Blackjack er et spill som har spillets i Sverige på restauranter og utesteder i mange år. Denne typen av Blackjack skiller seg litt fra internasjonale regler, og kalles Svensk Blackjack. Forskjellene i regler sammenlignet med internasjonal Blackjack er som følger.
Disse reglene gjør at huset får større fordel sammenlignet med internasjonale regler.
Harry Gold
Harry Gold (født 11. desember 1910 i Philadelphia i USA, død 28. august 1972 samme sted) var en kjemiker som ble dømt for å være kurer for en rekke sovjetiske spioner under Manhattanprosjektet.
Bakgrunn
Gold studerte kjemiteknikk ved Drexel Institute fra 1934 til 1936.
Rekruttering til spionasje
Gold ble rekruttert til spionasje til fordel for Sovjetunionen i 1935, men han var ingen aktiv spion før etter utbruddet av Annen verdenskrig. Han ble aktivert i 1940 av Jacob Golos, men ble ført utenfor den sovjetiske rezidenturas regulære agenter. Dette endret seg noe senere på 1940-tallet da den sovjetiske føringsoffiseren Semjon Semenov overtok Gold fra Golos. Gold ble da en formelt rekruttert sovjetagent da, og assignert kodenavnet GUS, GOS, eller GOOSE. Semenov forble Golds føringsoffiser til mars 1944.
Avsløring, dom
I 1950 ble Klaus Fuchs arrestert i England og siktet for spionasje. Fuchs erkjente at han hadde sendt informasjon om atomvåpen til Sovjetunionen. Fuchs nektet for å ha jobbet sammen med andre spioner, bortsett fra en kurer som samlet informasjon fra ham og sendte dette videre. Under avhør ble han vist bilder av Gold som han bekreftet var kurer. I avhør innrømmet Gold at han hadde vært involvert i spionasje siden 1934 og hadde hjulpet Fuchs med å sende infotmasjon om Manhattanprosjektet til Sovjet.
Dongtingsjøen
Dongtingsjøen (kinesisk: 洞庭湖; pinyin dòng tíng hú) er en stor og grunn sjø i den nordøstlige del av Hunanprovinsen i Kina. Den er flodbasseng for Yangtzefloden (Chang Jiang), noe som innebærer at sjøens størrelse er avhengig av årstiden. Provinsene Hubei og Hunan er oppkalt etter sin beliggenhet i forhold til sjøen: Hubei betyder «nord for sjøen» og Hunan betyr «syd for sjøen» på kinesisk.
På Han-dynastiets tid var Dongtingsjøen Kinas største innsjø, men opp gjennom århundrene har den skrumpet inn på grunn av landvinning av jordbruksland. Den er nå mindre enn Poyangsjøen, og rangert som Kinas nest største innsjø.
Geografi
I perioden fra juli til september løper flodvann fra Yangtze inn i sjøen, noe som øker dens størrelse kraftig, fra normalt 2 820 km² helt opp til 20 000 km². For tiden er sjøen den nest største i Kina. Fire elver munner ut i sjøen: Xiangjiang, Zijiang, Yuanjiang og Lishui. Dessuten munner Xiaojiang ut i Xiangjiang rett ved Changsha, før Xiangjiang selv munner ut i sjøen.
Finnvær fyr
Finnvær fyr ligger på Valøya nordvest i Froan i Frøya kommune i Trøndelag.
Fyret er en del av «fyrkjeden» i øyrekka utenfor Frøya, med Sula fyr i sør, deretter Vingleia fyr, Finnvær fyr og lengst i nord Halten fyr.
Fyrbygningen er en 1 1/2 etasjes eternittkledd trebygning.
Fyret og Valøya ligger innenfor Froan naturreservat.
Finnvær fyr inngår i fyrløypa Fyr til fyr i Fosen, etablert av Norsk Fyrhistorisk Forening i Kulturminneåret 2009.
Diana DeGette
Diana DeGette født 1957, er en amerikansk jurist og politiker (demokratene) og medlem av Representantenes hus, innvalgt fra Colorado, første kongressdistrikt. Hun ble valgt til Representantenes hus første gang i 1997 og var Chief Deputy Whip fra 2005 til 2019. DeGette var medlem av Representantenes hus i Colorado fra 1992 til 1996.
DeGette ble 12. januar 2021 valgt som nestleder for gruppen av managers (aktorer) oppnevnt i forbindelse med riksrettssaken mot Donald Trump i 2021.
Hun ble født i byen Tachikawa, del av metropolen Tokyo. Hun gikk ut fra South High School, Denver i Colorado i 1975, og studerte ved Colorado College og deretter ved New York University der hun ble uteksaminert i 1982.
Agnes Elisabeth Morud
Hun vant tre NM-sølv og fire NM-bronse i stavsprang og stafett i perioden 2019–2023.
Løvekvinnen (film)
Løvekvinnen er en norsk dramafilm fra 2016, regissert og skrevet av Vibeke Idsøe. Filmen er basert på Erik Fosnes Hansens roman, Løvekvinnen fra 2006. Filmen er produsert av John M. Jacobsen, Reza Bahar og Marcus B. Brodersen.
Filmen hadde kinopremiere i Norge 26. august 2016.
Handling
I en liten stasjonsby i Norge i 1912 kommer det lille barnet Eva Arctander til verden. Hennes mor Ruth dør etter fødselen og faren Gustav sitter tilbake med et barn helt ulikt noe man har sett før. En jente dekket av lysegult, fint hår over hele kroppen. Gustav skammer seg over barnet og lukker henne inne i leiligheten på stasjonen, og overlater omsorgen til barnepiken Hannah. Hannah blir glad i Eva og kjemper for hennes rett til å bli behandlet som alle andre.
Norge
Løvekvinnen hadde 10 072 besøkende i løpet av åpningshelgen, noe som gjorde filmen til den 51. beste åpningshelgen på norsk kino i 2016.
Det totale besøkstallet for filmen på kino endte på 36 016, noe som gjorde at filmen ble ansett som en flopp.
Internasjonalt
I februar 2016 oppga distribusjonsselskapet Trust Nordisk at kinorettighetene til Løvekvinnen var solgt til Belgia, Nederland, Luxembourg, Serbia, Montenegro, Bosnia-Hercegovina, Kroatia, Republikken Makedonia, Slovenia, Tyrkia, Hongkong og hele Sør-Amerika. Filmen har blitt solgt til 40 land totalt.
Anmeldelser
Løvekvinnen mottok fra middels til gode anmeldelser av kritikere.
Birger Vestmo i NRK P3s Filmpolitiet ga filmen terningkast fire og skrev: «helheten er preget av godt håndverk, med en overbevisende tidskoloritt og miljøskildring, samt en klar dramaturgisk fremdrift gjør at Løvekvinnen aldri blir direkte kjedelig» Aksel Kielland i Dagbladet var mer kritisk og skrev: «Løvekvinnen er ikke en videre god film, men det er ikke dermed sagt at den ikke er vellykket.», og ga filmen terningkast tre.
Priser
Filmen ble nominert til tre priser foran Amandaprisen 2017: beste kvinnelige birolle, beste produksjonsdesign/scenografi og folkets Amanda. Den var i tillegg nominert i klassen beste kvinnelige hovedrolle under Kanonprisen 2016 i forbindelse med filmefestivalen Kosmorama.
Frankenstein Must Be Destroyed
Frankenstein Must be Destroyed er en britisk film fra 1969, regissert av Terence Fisher og er en film i en serie «Frankenstein»-filmer fra produksjonsselskapet Hammer Horror. Filmen er etterfølgeren til Udyret Frankenstein og igjen spilte Peter Cushing rollen som «Baron Frankenstein». Neste film i serien, Frankenstein kom allerede året etter.
Handling
Etter å ha blitt tvunget til å forlate landet på grunn av hans sprø eksperimenter, legger baron Victor Frankenstein seg inn på et lite pensjonat som drives av Anna Spengler. Han bygger et hemmelig laboratorium på rommet sitt. Annas forlovede Karl Holst er doktor ved et sinnssykehus hvor Frankensteins tidligere assistent, Dr. Frederick Brandt, nå er pasient etter å ha fått et mentalt sammenbrudd på grunn av Frankensteins mange sprø eksperimenter.
Frankenstein oppdager at Karl Holst har stjålet narkotika for å støtte Annas syke mor. I bytte for ikke å rapportere Karl til myndighetene, utpresser Frankenstein ham til å hjelpe til med kidnappingen av Dr. Brandt. I mellomtiden får Brandt et hjerteinfarkt. Han ønsker at Frankenstein skal kidnappe professor Richter, slik at de kan transplantere Brandts hjerne til Richters kropp. Dette ser ut til å lykkes, og de begraver Brandts kropp. Men liket blir snart gravd opp igjen av politiet, og Frankenstein er bekymret for at politiet er på sporet etter dem.
Færøyene under EM i svømmesport 2018
Færøyene deltok under EM i svømmesport 2018 i Glasgow i Storbritannia fra 3. til 12. august 2018.
SLL
SLL kan referere til:
Verdenscupen i skiskyting 2003/04
Verdenscupen i skiskyting 2003/04 ble arrangert av International Biathlon Union (IBU). Sesongen bestod av ti stevner med totalt 27 individuelle øvelser og fire stafetter. Verdensmesterskapet i Oberhof inngikk også i verdenscupen. Ekteparet Poirée vant verdenscupen sammenlagt, Liv Grete for Norge og Raphaël for Frankrike, sistnevnte for fjerde gang.
Supergirl
Supergirl (på norsk også kjent som Superpiken) er en fiktiv figur som opptrer i tegneserier fra det amerikanske forlaget DC Comics og tilsvarende media, skapt av forfatteren Otto Binder og formgitt av tegneren Al Plastino. Supergirl fungerer som den kvinnelige motpart til DC Comics ikoniske superhelt Superman, skapt av Jerry Siegel og Joe Shuster.
Figuren Supergirl ble utgitt første gang i tegneserieheftet Action Comics nr. 252 (1959) i historien «The Supergirl from Krypton». Siden figurens tegneseriedebut har Supergirl-universet, på samme måte som Supermann-universet, dannet grunnlag for andre produkter og uttrykk. Blant annet har det blitt produsert leketøy, en TV-serie og film.
Rollefigurer
Supergirl er Clark Kents kusine fra Krypton og har de samme superevnene som ham. Kara er Zor-Els datter og Jor-Els niese. Kara ble født og oppdratt på Krypton.
Shannon Rempel
Shannon Cooleen Rempel (født 26. november 1984) er en kanadisk skøyteløper.
Rempel ble juniorverdensmester 2003. Året etter tok hun bronse i junior-VM. Hun deltok på det canadiske laget som tok sølv i lagtempo under OL i Torino 2006. I 2007 tok hun gull i lagtempo sammen med Kristina Groves og Christine Nesbitt under VM enkeltdistanser i Salt Lake City.
Hennes beste individuelle mesterskapsplassering som senior er en 9.-plass i sprint-VM 2006.
DS «Hardangeren»
D/S «Hardangeren» er et dampskip bygget i 1869 for rederiet Interessentskabet Hardangeren. Skipets første kaptein var Kaptein Helje Aga som også var initiativtakeren til etableringen av selskapet. Skipet var det første skipet i flåten til Hardanger Sunnhordlandske Dampskipsselskap (HSD) og var i HSDs eie fra 1880 til 1950.
Bimia
Utseende
En middelsstor, slank, brokete farget trebukk. Antennene er noe sagtakkede, betydelig lengre enn kroppen hos hannen og en god del kortere enn kroppen hos hunnen. Pronotum er forholdsvis lite, sekskantet, dekkvingene lange og smale og nokså tynne, dekker ikke hele bakkroppen. Arten er ganske variabel i fargen: antennene er svarte eller leddene er gule med svart spiss. Hodet kan variere fra gult til svart, det samme gjelder pronotum. Dekkvingene er alltid gule ved roten, men den ytre delen er ofte svart med en fiolett glans. På beina er lårene alltid gulaktige, føttene svarte, leggene kan være gule eller svarte.
Utbredelse
Slekten er utbredt i Australia.